Trond Berg Eriksen
Store norske leksikon,Religion og filosofi,Idéhistorie
Trond Berg Eriksen er en norsk idéhistoriker og professor i idéhistorie ved Universitetet i Oslo. Han tok doktorgraden i 1975 på en avhandling om Aristoteles.
Eriksen har utgitt en rekke populærvitenskapelige og kulturkritiske bøker, blant annet:  Den usynlige død og andre essays (1986)  Budbringerens overtak: perspektiver på skriftkulturen (1987)  Nietzsche og de moderne (1989)  Briste eller bære: posthistoriske anfektelser (1990) Eriksens vide interessefelt gjenspeiles i hans utgivelser i 1990-årene, som innbefatter:  Freuds retorikk (1991)  Nordmenns nistepakke: en kritikk av den norske kanon (1995)  Reisen gjennom helvete: Dantes Inferno (1993, Brageprisen)  Undringens labyrinter (1995)  Sør for Alpene, nord for Po: reisenotater fra tolv italienske byer (1997)  Tidens historie (1999) Av senere utgivelser må nevnes Jødehat: antisemittismens historie fra antikken til i dag (2005, medforfattere Håkon Harket og Einhart Lorenz) og Machiavelli: reven i hønsegården (2006).Eriksen har i tillegg til Brageprisen mottatt en rekke andre priser, blant annet Universitetet i Oslos formidlingspris for 2007. Han var i tillegg redaktør av tidsskriftet Samtiden i 1989–1993. Les mer i Store norske leksikon idéhistorie Trond Berg Eriksen i Norsk biografisk leksikon